[{"text_idx": "#000005", "text": "Mae\u2019r Comisiwn Brenhinol ymhlith dau ar hugain o bartneriaid yn y DU sydd wedi derbyn cymorth ariannol gan Gyngor Ymchwil y Celfyddydau a\u2019r Dyniaethau (AHRC) drwy ei raglen Towards a National Collection i ddatblygu technolegau newydd, gan gynnwys dysgu drwy beiriant ac archifo wedi\u2019i arwain gan y dinesydd, er mwyn cysylltu arteffactau diwylliannol ac archifau hanesyddol y DU mewn ffyrdd newydd a thrawsnewidiol."}, {"text_idx": "#000007", "text": "dyfeisio ffyrdd newydd o chwilio ar draws casgliadaucreu efelychiadau i ddelweddu llongddrylliadau a thirweddaudatblygu ffyrdd newydd o adnabod llongddrylliadau a\u2019r arteffactau a gwrthrychau a ddarganfyddir arnynt."}, {"text_idx": "#000008", "text": "Bydd yn creu offer i warchod ein treftadaeth arforol bwysig ac fe wahoddir y cyhoedd i helpu i lunio ffyrdd newydd o ryngweithio a\u0302 chasgliadau archifol er mwyn datgelu stori\u0308au sydd heb eu hadrodd o\u2019r blaen a chymryd rhan mewn creu stori\u0308au newydd."}, {"text_idx": "#000009", "text": "Mae\u2019r Comisiwn Brenhinol yn cynnal Cofnod Henebion Cenedlaethol Cymru, sy\u2019n cynnwys safleoedd arforol fel llongddrylliadau, harbyrau a thirweddau boddedig, ac mae\u2019n Ganolfan Archifau Digidol achrededig ar gyfer data am dreftadaeth forol Cymru. Mae\u2019r prosiect yn cynnig cyfle i sicrhau bod pawb yn gallu cyrchu data arforol Cymru a gweddill y DU yn ddirwystr."}, {"text_idx": "#000011", "text": "\u201cMae\u2019r prosiect yma\u2019n cynnig cyfle i ddwyn ynghyd setiau data morol y Deyrnas Unedig mewn ffordd hollol gynhwysol. Yn bwysicach na dim, mae natur gynhwysol y prosiect yn ymestyn y tu hwnt i\u2019r data ei hun i\u2019r sefydliadau sy\u2019n cymryd rhan a, maes o law, i\u2019r bobl fydd yn gallu ei gyrchu\u2019."}, {"text_idx": "#000013", "text": "\u2018Bu\u2019r mo\u0302r drwy gydol hanes yn briffordd ac yn gyfrwng ar gyfer hybu cysylltiadau diwylliannol rhwng cenhedloedd, ac mae\u2019r prosiect hwn yn gyfan gwbl yn yr ysbryd hwnnw \u2013 uno cofnodion treftadaeth arforol pedair cenedl y DU i chwalu\u2019r rhwystrau sy\u2019n llesteirio dealltwriaeth lawn o\u2019r rhan y mae\u2019r mo\u0302r wedi\u2019i chwarae yn hanes dyn.\u2019"}]